laion/Wikipedia-Exotic huggingface dataset:
אוטו לנצל

גנרל אוטו לנצל (בגרמנית: Otto Lancelle;‏ 27 במרץ 1885 – 3 ביולי 1941) היה מפקד בורמאכט שפיקד על כוחות במלחמת העולם השנייה. לנצל נולד ב-27 במרץ 1885 בקסנטן, שהשתייכה לאימפריה הגרמנית, להוריו האופטמן עמנואל לנצל ופאני לנצל. בשנת 1905 התגייס לצבא הגרמני הקיסרי, והצטרף לרגימנט הארטילריה ה-43, ובשנת 1914 הועבר לרגימנט הארטילריה של המשמר ה-6, עמו לחם במהלך מלחמת העולם הראשונה. על פעולותיו בקרבות קיבל את עיטורי הפור לה מריט, צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918. לאחר המלחמה פרש לנצל מהצבא, ובשנת 1923 הצטרף למפלגה הנאצית, ובשנת 1931 קיבל דרגת אוברפיהרר בSA. בשנת 1935 התגייס לנצל מחדש לורמאכט, ומונה לקצין מטה ברגימנט הארטילריה ה-7. ב-1 באפריל 1938 הועלה לנצל לדרגת אוברסט לוטננט, ומונה למפקד רגימנט הארטילריה ה-43, וב-10 בנובמבר 1938 מונה למפקד רגימנט הארטילריה ה-115. ב-1 בינואר 1939 הועלה שמידט לדרגת אוברסט, ועם פרוץ מלחמת העולם השנייה מונה למפקד העיר פרנקפורט על האודר. ב-24 באוקטובר 1939 מונה למפקד רגימנט הארטילריה ה-168, וב-6 במאי 1941 מונה למפקד הדיוויזיה ה-121. במהלך מבצע ברברוסה פיקד לנצל על הדיוויזיה כחלק מהקורפוס ה-2 במסגרת הארמייה ה-16, וב-3 ביולי 1941 נהרג מפגיעת צלף באזור קראסלואו. לאחר מותו הועלה לנצל לדרגת גנרל לוטננט, והוענק לו עיטור צלב האבירים של צלב הברזל. מדיה וקבצים בנושא אוטו לנצל בוויקישיתוף אוטו לנצל (באנגלית)
רן פוליאקין

רן פוליאקין (25 באוקטובר 1967 – 12 בינואר 2024) היה איש עסקים ויזם ישראלי בתחום הטכנולוגיה. פוליאקין נולד בירושלים במשפחה בת ארבעה ילדים. למד לתואר ראשון עיצוב בבצלאל. ב-2007 הקים את חברת פאוורמט (Powermat) שהייתה חלוצה בטכנולוגית מערכות טעינה אלחוטית לטלפונים ניידים. פוליאקין שימש כמנכ"ל ויו"ר הדירקטוריון עד דצמבר 2014. החברה פיתחה טכנולוגיית טעינה אלחוטית לסמארטפונים בתקן אותו יזמה PMA. תקן זה אומץ על ידי תאגידים עולמיים כמו דורסל, ג'נרל מוטורס, פלקסטרוניקס ו-AT&T. בשנת 2014 השלימה החברה פריסה רחבה של עמדות הטענה הממוקמות בסניפי סטארבקס בקליפורניה ובנקודות בילוי שונות בניו יורק. ב–2013 הגיעה החברה להכנסות בקצב של 200 מיליון דולר בשנה. פוליאקין עמד בראש מרכז פיתוח שהקים בנווה אילן בו פועלים עשרה סטארטאפים, ובהם ננו-אקס אימג'ינג, המפתחת מכשור דימות רפואי מבוסס קרני רנטגן המיוצרות באמצעות רכיב MEMS, "אילומיג'ין" (Illumigyn), מכשיר לשיפור הבדיקות לאיתור סרטן צוואר הרחם, "קינפלואו" (Qinflow), מכשיר לחימום עירויי דם ואינפוזיות בתנאי שטח ו-"וולסנס" (Wellsense) – מערכת למיפוי לחץ באמצעות חוטים השזורים במזרני בתי חולים ואשר מפחיתה את הסכנה לפצעי לחץ בעת שכיבה ממושכת. ב-2016 הקים במרכז הפיתוח שלו את טאפ סיסטמס (Tap Systems) אשר פיתחה את Tap, מקלדת לבישה בצורת רצועה צרה המתרגמת צירופים שונים של נקישות האצבעות על כל משטח למספרים ואותיות. נפטר ב-12 בינואר 2024 לאחר מחלה. נטמן בנס הרים. הותיר אחריו את רעייתו וחמישה ילדים. אתר האינטרנט הרשמי של רן פוליאקין רן פוליאקין, ברשת החברתית LinkedIn אסף גלעד, PowerMat - משחררים את העולם מכבלים, באתר כלכליסט, 9 במאי 2011 הדר חורש, עולם ללא חוטים: מטעינים את הגאדג'טים על משטח אחד, באתר nrg‏, 11 באוקטובר 2009 גיא גרימלנד, כמה סטארט-אפים דרושים בשביל להדליק נורה?, באתר TheMarker‏, 25 באוגוסט 2008 "פלאפונים יוכלו להיטען בלי חוט, שקע וחשמל", ריאיון עם רן פוליאקין באתר גלי צה"ל אלירן רובין, צפו: ההמצאה שתאפשר לכם להקליד מכל מקום - בלי לגעת בטלפון, באתר TheMarker‏, 12 במאי 2016 הדר חורש, ‏המוח הישראלי גאה להציג: 20 פיתוחים והמצאות כחול־לבן שכבשו את העולם, באתר מעריב אונליין, 12 במאי 2016 עומר שוברט, כך הפכו השולחנות של סטארבקס לארץ המובטחת של פאוורמט הישראלית, באתר TheMarker‏, 25 בנובמבר 2014 גלי וינרב, ‏"חוויית הביקור אצל הגניקולוג לא השתנתה מזה 50 שנה", באתר גלובס, 8 ביוני 2016 מאיר אורבך, הבייבי החדש של רן פוליאקין: מקלדת לבישה זעירה, באתר כלכליסט, 15 במאי 2016 גלי וינרב, ‏היזם הסדרתי רן פוליאקין הלך לעולמו בגיל 56, באתר גלובס, 14 בינואר 2024 פורבס ישראל, ‏הטרנדים הטכנולוגיים של 2016: מאוטומציה צרכנית ועד לבריאות דיגיטלית, באתר Geektime‏, 20 בפברואר 2016
המרכז הפיננסי העולמי צ'ונגצ'ינג

המרכז הפיננסי העולמי צ'ונגצ'ינג, הידוע גם בשם המבנה הפיננסי הגלובלי (בסינית: 环球金融中心) הוא גורד שחקים אשר נמצא בעיר צ'ונגצ'ינג שממוקמת דרום-מערב סין. מגדל המשרדים מתנשא לגובה של 339 מטר (1,112 רגל) וכולל 79 קומות (מתוכן 6 קומות תת-קרקעיות). המגדל משתרע על שטח של 204,400 מטר רבוע וכולל 43 מעליות. בניית המגדל החלה בשנת 2010 והסתיימה בשנת 2014. מדיה וקבצים בנושא המרכז הפיננסי העולמי צ'ונגצ'ינג בוויקישיתוף
אלפרד קלר

אלפרד קלר (בגרמנית: Alfred Keller; ‏ 19 בספטמבר 1882 – 11 בפברואר 1974) היה גנרל-אוברסט בלופטוואפה (חיל האוויר הגרמני), ואחד הגנרלים המעוטרים ביותר בלופטוואפה. קלר נולד בבוכום שהשתייכה לאימפריה הגרמנית ב-19 בספטמבר 1882. בשנת 1905 התגייס לצבא הגרמני הקיסרי, והצטרף לגדוד ההנדסה ה-17 (פרוסיה המערבית ה-1), ובשנת 1912 עבר לשירות האוויר הגרמני, וכעבור שנה הוכשר כטייס. במהלך מלחמת העולם הראשונה שירת קלר בחזית המערבית, והשתתף בפעולות הפצצה רבות נגד האויב, ועל כך קיבל ב-1 בדצמבר 1917 את עיטור הפור לה מריט. על פעולותיו במלחמה קיבל קלר עיטורים רבים, וביניהם הפור לה מריט, צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918. לאחר המלחמה פרש קלר מהצבא ומונה למנהל חברת התעופה "דויטשה לופטהאנזה". בשנת 1933 הוקם הלופטוואפה, וקלר נקרא על ידי גרינג להצטרף אליו, ומונה למפקד טייסת ההפצצה הראשונה בדרגת אוברסט. ב-1 באפריל 1936 הועלה קלר לדרגת גנרל מיור, ובחורף 1936 מונה קלר למפקד הלופטוואפה בפרוסיה המזרחית. ב-1 בפברואר 1938 מונה קלר למפקד המחוז האווירי השני והועלה לדרגת גנרל לוטננט, וב-1 באפריל 1939 הועלה לדרגת גנרל חיל האוויר, ומונה למפקד דיוויזיית האוויר ה-4. בפרוץ המלחמה פיקד קלר על דיוויזיית האוויר ה-4, שהפכה ב-11 באוקטובר 1939 לקורפוס האוויר ה-4, והוביל אותה במהלך המערכה בפולין, המערכה בנורווגיה והמערכה על צרפת. ב-24 ביוני 1940 קיבל קלר את עיטור צלב האבירים של צלב הברזל, וב-19 ביולי 1940 הועלה לדרגת גנרל-אוברסט. ב-20 באוגוסט 1940 מונה קלר למפקד צי האוויר הראשון, ופיקד עליו במהלך הקרב על בריטניה, המערכה בבלקן, ובמבצע ברברוסה. ב-12 ביוני 1943 פרש קלר משירות פעיל, ומונה למפקד קורפוס התעופה הנציונל-סוציאליסטי, ובנוסף כיהן כמנהל אגף החימוש בלופטוואפה. לאחר המלחמה שהה קלר במחנה שבויים בריטי עד לשנת 1947, ולאחר מכן התגורר בברלין, עד למותו ב-11 בפברואר 1974. מדיה וקבצים בנושא אלפרד קלר בוויקישיתוף אלפרד קלר בגרמנית
צ'ונגצ'ינג T1 IFS

צ'ונגצ'ינג T1 IFS הוא גורד שחקים אשר נמצא בעיר צ'ונגצ'ינג אשר ממוקמת דרום-מערב סין. המגדל מתנשא לגובה של 316 מטר ומשתרע על שטח של 660,000 מטר רבוע וכולל 2,300 מקומות חנייה. במגדל ישנם 65 קומות כשמתוכן 62 קומות נמצאות מעל הקרקע ו-3 קומות תת-קרקעיות. המגדל כולל חדרי מלון, משרדים, אזורי קמעונאות ו-31 מעליות. בניית המגדל החלה בשנת 2012 והסתיימה כעבור 4 שנים, בשנת 2016. מדיה וקבצים בנושא צ'ונגצ'ינג T1 IFS בוויקישיתוף http://skyscrapercenter.com/building/chongqing-ifs-t1/13516 ערך זה הוא קצרמר בנושא סין ובנושא גורדי שחקים. אתם מוזמנים לתרום לוויקיפדיה ולהרחיב אותו.
המרכז העולמי שנגלונג

המרכז העולמי שנגלונג הוא גורד שחקים אשר נבנה בעיר פוג'ואו שבמחוז פוג'יין אשר נמצא בדרום-מזרח סין. לאחר שבניית המגדל תסתיים הוא יתנשא לגובה של 300 מטרים (943 רגל) ויכלול 57 קומות. בניית המגדל החלה בשנת 2012 והסתיימה בשנת 2019. http://skyscrapercenter.com/building/shenglong-global-center/13237 ערך זה הוא קצרמר בנושא סין ובנושא גורדי שחקים. אתם מוזמנים לתרום לוויקיפדיה ולהרחיב אותו.
עונת 1958/1959 בגביע אירופה לאלופות בכדורסל

עונת 1958/1959 בגביע אירופה לאלופות בכדורסל הייתה העונה השנייה של התחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-4 בנובמבר 1958 ותחרות הסתיימה ב-28 ביוני 1959. בתחרות השתתפו 21 קבוצות. התחרות הסתיימה בניצחון של סק"א ריגה, אלופת ברית המועצות בפעם השנייה ברציפות. בשלב המוקדם נקבעו 6 עולות לשלב שמינית הגמר בנוסף ל-8 קבוצות שהעפילו ישירות לשמינית הגמר. מנצחת התחרות בעונה הקודמת סק"א ריגה העפילה ישירות לרבע הגמר. הקבוצה המצרית לא התייצבה למשחק השני עקב בעיות תקציביות הקבוצה האיטלקית סירבה לשחק במגרש הפתוח מכבי תל אביב העפילה ישירות לשמינית הגמר והפסידו בו בשתי משחקים לאקדמיק סופיה. פירוט התוצאות תיאור מפורט של משחקי הגמר
פרידריך ויזה

פרידריך ויזה (בגרמנית: Friedrich Wiese;‏ 5 בדצמבר 1892 – 13 בפברואר 1975) היה מפקד בכיר בורמאכט שפיקד על כוחות במלחמת העולם השנייה. ויזה נולד ב-5 בדצמבר 1892 בנורדהאשטדט, שהשתייכה לאימפריה הגרמנית. עם פרוץ מלחמת העולם הראשונה התגייס ויזה לצבא הגרמני הקיסרי, הצטרף לרגימנט הרגלים ה-84 (שלזוויג - פון מנשטיין), וב-6 בנובמבר 1915 הועבר לרגימנט הרגלים ה-147 (מזוריה ה-2), עמו לחם עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918. לאחר המלחמה פרש ויזה מהצבא, והצטרף למשטרת המבורג. בשנת 1935 הצטרף ויזה לורמאכט, והועלה לדרגת מיור. ב-1 באפריל 1938 הועלה ויזה לדרגת אוברסט לוטננט, ומונה למפקד הגדוד ה-1 ברגימנט הרגלים ה-116. עם פרוץ המלחמה פיקד ויזה על הגדוד ה-1 מרגימנט הרגלים ה-116, שהיה חלק מהדיוויזיה ה-9 בחזית המערבית. במהלך המערכה על צרפת פיקד ויזה על גדודו, שהיה חלק מהדיוויזיה ה-9 במסגרת הקורפוס ה-40. ב-10 בדצמבר 1940 מונה ויזה למפקד רגימנט הרגלים ה-39, וב-1 ביוני 1941 הועלה לדרגת אוברסט. במהלך מבצע ברברוסה פיקד ויזה על הרגימנט שבפיקודו, כחלק מהדיוויזיה ה-26 במסגרת הקורפוס ה-6, וב-14 באפריל 1942 קיבל את עיטור צלב האבירים של צלב הברזל. ב-15 באפריל 1942 מונה ויזה למפקד הדיוויזיה ה-26, שהייתה חלק מהקורפוס ה-53 במסגרת ארמיית הפאנצר השנייה, וב-1 בספטמבר 1942 הועלה לדרגת גנרל מיור. ב-1 בינואר 1943 הועלה ויזה לדרגת גנרל לוטננט, וב-5 באוגוסט 1943 מונה למפקד הקורפוס ה-35, שהיה חלק מהארמייה התשיעית ולאחר מכן חלק מהארמייה השנייה במסגרת קבוצת ארמיות מרכז. ב-1 באוקטובר 1943 הועלה ויזה לדרגת גנרל חיל הרגלים, וב-24 בינואר 1944 קיבל תוספת עלי אלון לצלב האבירים של צלב הברזל. ב-28 ביוני 1944 מונה ויזה למפקד הארמייה ה-19, שהייתה חלק מקבוצת ארמיות G, ופיקד עליה במהלך מבצע דרגון. ב-15 בדצמבר 1944 הועבר ויזה לעתודת המילואים, וב-19 במרץ 1945 מונה למפקד הקורפוס ה-8, שהיה חלק מהארמייה ה-17, במסגרת קבוצת ארמיות מרכז. ב-6 באפריל 1945 מונה ויזה בנוסף גם למפקד הקורפוס ה-11, ופיקד עליו עד סוף המלחמה. לאחר המלחמה התגורר ויזה בגיסן, עד למותו ב-13 בפברואר 1975. פרידריך ויזה באתר lexikon-der-wehrmacht בגרמנית
הלקט (פירושונים)

Hellcat בתרגום מאנגלית הוא "חתול גיהנום". האם התכוונתם ל... M18 הלקט – משחית טנקים אמריקאי שפותח במהלך מלחמת העולם השנייה. F-6F הלקט – מטוס קרב אמריקאי שפותח במהלך מלחמת העולם השנייה. הֶלְקֵט – זן של פרי. הלקאט – דמות בדיונית של גיבורת-על המופיעה בחוברות מארוול קומיקס.
שטיינברגר

שטיינברגר הוא שם משפחה יהודי ממקור גרמני, שמאפיין, בין היתר, מיהודי אשכנז, השם נפוץ בייחוד באזור מזרח אירופה. משמעות שם משפחה זו ופירוש השם הוא אבן גיבעה שטיין-אבן, ברג-גיבעה, או אבני הר[דרוש מקור] האם התכוונתם ל... אדולף שטיינברגר – פרטיזן יוגוסלבי ממוצא יהודי. איתי שטיינברגר – היה צלם ישראלי. ג'ק שטיינברגר – פיזיקאי אמריקאי-גרמני ממוצא יהודי. חתן פרס נובל לפיזיקה בשנת 1988. יואן מקסימיליאן שטיינברגר – פרופסור לפילוסופיה ואסתטיקה יהודי רומני. הרב ישעיה שטיינברגר – רבן של שכונות רמת שרת, רמת דניה והולילנד בירושלים. שטיינברג
סעיד עזת-אללהי

סעיד עזת-אללהי אפאק (בפרסית: سعید عزت‌اللهی آفاق; נולד ב-1 באוקטובר 1996 בבנדר-אנזלי שבאיראן) הוא כדורגלן איראני המשחק בעמדת הקשר המרכזי בויילה בולקלוב מהסופרליגה הדנית ובנבחרת איראן. עזת-אללהי התחיל באקדמיה של מלאבאן. ב-26 באוקטובר 2012 הוא ערך הופעת בכורה בסגל הבוגר במשחק ליגה נגד ראה אהאן כאשר היה בן 16 שנים ו-25 ימים בלבד. באוגוסט 2014 הוא נרכש על ידי אתלטיקו מדריד, שם ערך 5 הופעות במדי אתלטיקו מדריד ג' בטרסרה (הליגה הרביעית בספרד). ב-21 ביולי 2015 עזת-אללהי חתם ברוסטוב, אך בשל בעיות ויזה הוא לא קיבל אישור לשחק בליגה הרוסית עד החורף. ב-12 במאי 2016 הוא הופיע לראשונה במדי רוסטוב במשחק ליגה מול דינמו מוסקבה. ב-26 ביולי 2016 במשחק שלב המוקדמות השלישי של ליגת האלופות מול אנדרלכט עזת-אללהי הבקיע את שערו הראשון בקבוצה. עזת-אללהי שיחק בנבחרות עד גיל 17 ו-20. בנחברת הבוגרת הוא הופיע לראשונה ב-11 ביוני 2015 במשחק ידידות מול נבחרת אוזבקיסטן. נכלל בסגל נבחרת איראן לטורניר מונדיאל 2022. נכלל בסגל נבחרת איראן לטורניר גביע אסיה 2023. קבוצתיים רוסיה רוסטוב מקום שני בליגת העל הרוסית: 2015/16 אישיים איראן מלאבאן השחקן הצעיר של השנה בליגת העל האיראנית: 2012/13 מדיה וקבצים בנושא סעיד עזת-אללהי בוויקישיתוף סעיד עזת-אללהי, באתר Transfermarkt סעיד עזת-אללהי, באתר Soccerway סעיד עזת-אללהי, באתר WorldFootball.net סעיד עזת-אללהי, באתר National Football Teams סעיד עזת-אללהי, באתר FootballDatabase.eu סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית) معرفی ۲۵ بازیکن تیم ملی برای حضور در جام جهانی באתר הרשמי של פדרציית הכדורגל האיראנית, 13 בנובמבר 2022 (בפרסית) بخش رسانه‌ای تیم ملی فهرست نهایی این تیم برای حضور .در رقابتهای جام ملتهای آسیا را اعلام کرد באתר הרשמי של פדרציית הכדורגל האיראנית, 2 בינואר 2024 (בפרסית)
מוסא דומבייה

מוסא דומבייה (בצרפתית: Moussa Doumbia; נולד ב-15 באוגוסט 1994 בבמקו שבמאלי) הוא כדורגלן מאלי המשחק בעמדת הקשר החיצוני באל-עדאלה. דומבייה התחיל באקדמיית הספורט של ז'אן מארק גיו שבמאלי. לאחר מכן הוא שיחק 2 עונות בריאל במקו וזכה איתה במקום שני בעונת 2012/13. כמו כן הוא שיחק בליגת האלופות האפריקאית והגיע עם ריאל עד לשמינית הגמר. ב-26 ביוני 2014 מוסא חתם חוזה ל-4 שנים ברוסטוב. ב-18 ביולי 2015 הוא הבקיע שער בכורה במועדון מול טרק גרוזני. ב-29 ביוני 2014 דומבייה ערך הופעת בכורה בנבחרת מאלי בניצחון 1:3 על נבחרת סין. באוקטובר 2016 בעת משחק של נבחרתו נגד נבחרת חוף השנהב עלה לכדור גובה ונחת לא טוב, איבד את הכרתו ולשונו חסמה את נתיבי האוויר. שחקנה של חוף השנהב סרז' אורייה שם לב לכך ושחרר את לשונו עד שצוותי הרפואה הוזעקו. נכלל בסגל נבחרת מאלי לטורניר גביע אפריקה לאומות 2023. קבוצתיים מאלי ריאל במקו מקום שני בליגת העל המאלית: 2012/13 רוסיה רוסטוב מקום שני בליגת העל הרוסית: 2015/16 מדיה וקבצים בנושא מוסא דומבייה בוויקישיתוף מוסא דומבייה, ברשת החברתית אינסטגרם מוסא דומבייה, באתר Transfermarkt מוסא דומבייה, באתר Soccerway מוסא דומבייה, באתר WorldFootball.net מוסא דומבייה, באתר National Football Teams מוסא דומבייה, באתר FootballDatabase.eu סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית) מערכת וואלה! ספורט‏, צפו: סרז' אורייה הציל את חייו של שחקן מאלי מוסא דומביה, באתר וואלה, 12 באוקטובר 2016 CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
יוסף רגב

יוֹסֵף (יוֹסִי) רֶגֶב (נולד בשנת 1939) מחלוצי המחשוב בישראל, תכנן ובנה את מערכת הדואר האלקטרוני הראשונה שהופעלה בישראל. מחבר המאמר "סוקרטס והאינטרנט". נולד בתל אביב. למד פיזיקה וקיבל תואר שני בטכניון. עוסק בנושא המחשבים משנת 1963. לימד מחשבים בטכניון בשנים 1967 עד 1971, ובאוניברסיטת בן-גוריון בנגב בשנים 1972 עד 2003. ניהל את מרכז המחשבים בטכניון בשנים 1970 עד 1971. אז עבר לבאר שבע וניהל את מרכז המחשבים באונ' בן-גוריון בשנים 1972 עד 1976. בשנת 1976 תכנן ובנה את פרויקט "משוב/FLUID" להוראה בסיוע מחשב בבאר שבע. בשנת 1980 תכנן ובנה את מערכת הדואר האלקטרוני הראשונה שהופעלה בישראל, באונ' בן-גוריון בנגב. הקים והפעיל את קבוצת העבודה "מחשבים בחינוך" בשנות השמונים, במסגרת איל"א (האיגוד הישראלי לטכנולוגיית המידע). יו"ר עמותת "מנוחה נכונה באר שבע", בית העלמין האלטרנטיבי בבאר שבע. רצח ארלוזורוב עוד חי : עדויות ועובדות בפרשת "רצח ארלוזורוב", באר שבע: הוצאת "ספר", 2016 חוברת להכרת המחשב בגישת פתרון בעיות אמיתיות (TPSA), באר שבע: אוניברסיטת בן-גוריון בנגב - הפרויקט החינוכי, 1985 חומר לקורס עיבוד נתונים מנהלי במחלקה לכלכלה, באר שבע: אוניברסיטת בן-גוריון בנגב - הפרויקט החינוכי, 1981 הגדה של פסח : למשפחות רגב, ברגר, קרונזון ושלום עם פירושים, סיפורים בדיחות ושירים, באר שבע, 2016 לא היו שם בוגדים: ספר על אירועי ה-7 בספטמבר 2020, ארגמן מיטב. 2024 עריכה: תוכנה/ ספרי טיים-לייף, תל אביב: גרפאור-דפטל, 1989 תמונות מן המחשב / ספרי טיים-לייף, תל אביב: גרפאור-דפטל, 1989 Joseph Regev's Home Page רגב, י. וגילון, מ., "הדואר האלקטרוני, או ארוכה הדרך לתקשורת", מעשה חושב, כרך 13, מס' 2, (אפריל 1986) עמ' 30–31 יוסף רגב: סוקרטס והאינטרנט, מחשבים בחינוך, גיליון 43, באתר "דעת". (מאמר שהופיע ב"ידיעות אחרונות" בשנת 1996, הועתק לכתב העת (המודפס) "מחשבים בחינוך", ואחר הועבר לאתר של "מחשבים בחינוך" באינטרנט.) "מדע ורוח בנגב – אוניברסיטת בן-גוריון בנגב ותולדותיה בראי המחקר", פרופ' יהודה גרדוס ופרופ' יצחק (יאני) נבו (עורכים), הוצאת הספרים של אוניברסיטת בן-גוריון בנגב, באר שבע, 2014. Regev, J. : FLUID/MASHOV - a CAI system Based on Games, Dialogue and Feedback, J. Computer-Based Instruction Vol 7, No. 1 (Aug 1980) pp.8-11 עמותת "מנוחה נכונה" - חברי הנהלה
יפות רצח

יפות רצח (באנגלית: Violet & Daisy) הוא קומדיית פשע שחורה משנת 2011 שנכתבה, הופקה ובוימה בידי ג'פרי פלטשר. זה הוא הסרט הראשון שביים פלטשר, שזכה שנה קודם לכן בפרס אוסקר לתסריט המעובד הטוב ביותר עבור הסרט פרשס. הקרנת הבכורה של הסרט הייתה בפסטיבל הסרטים הבינלאומי בטורונטו ב-15 בספטמבר 2011, והוא יצא לאקרנים ב-7 ביוני 2013 בארצות הברית. ויולט (אלקסיס בלדל) ודייזי (סרשה רונן) הן זוג נערות מתנקשות המחסלות מדי פעם אישים מעולם הפשע הניו-יורקי, ומוסחות רק בשל העובדה שהופעה של אמנית הפופ האהובה עליהן, ברבי סאנדיי, בוטלה במפתיע. מתוך נחישותן לגייס כסף לקניית שמלות של ברבי סאנדיי, הצמד מקבל עבודת חיסול המוצעת להן בידי הבוס שלהן, ראס (דני טרחו), לאתר ולחסל גבר מתבודד חסר שם (ג'יימס גנדולפיני) שגנב משאית מלאה בכסף ובמי קולון. ויולט ודייזי מאתרות את האיש בבניין נטוש, ונסחפות למסע בלתי צפוי של גילוי עצמי. דייזי - סירשה רונן ויולט - אלקסיס בלדל האיש - ג'יימס גנדולפיני רוצחת מספר 1 - מריאן ז'אן-בפטיסט ראס - דני טרחו ברבי סאנדיי - קודי הורן "יפות רצח", במסד הנתונים הקולנועיים IMDb (באנגלית) "יפות רצח", באתר AllMovie (באנגלית) "יפות רצח", באתר Rotten Tomatoes (באנגלית) "יפות רצח", באתר Box Office Mojo (באנגלית) "יפות רצח", באתר Metacritic (באנגלית) "יפות רצח", באתר אידיבי "יפות רצח", תסריט הסרט באתר Scripts.com (באנגלית) "יפות רצח", במסד הנתונים הקולנועיים KinoPoisk (ברוסית)
ז'ורז' לואי אימבר

גנרל ז'ורז' לואי אימבר (בצרפתית: Georges Louis Humbert;‏ 8 באפריל 1862 – 9 בנובמבר 1921) היה מפקד בכיר בצבא צרפת במלחמת העולם הראשונה. אימבר נולד ב-8 באפריל 1862 בעיר גאזראן שבקיסרות הצרפתית השנייה. בשנת 1875 הוא התגייס לצבא צרפת. בין 1885–1887 הוא השתתף במלחמת סין–צרפת, ועוטר במדליה לזכר קרב טונקין. בשנת 1895 הוא השתתף במשלחת השנייה למדגסקר, ובשנת 1906 השתתף במשלחת לתוניסיה. ב-23 ביוני 1907 קיבל פיקוד על הרגימנט ה-96, ב-25 בספטמבר 1909 מונה לראש מטה הקורפוס ה-3, ב וב-23 במרץ 1912 הועבר לפקד על בריגדת החי"ר ה-56. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914, קיבל אימבר פיקוד על הדיוויזיה המרוקאית. בספטמבר הוא הוביל את הדיוויזיה במהלך הקרב הראשון על המארן. ב-21 בספטמבר הוא קיבל פיקוד על כוח מיוחד שנקרא "קבוצת אימבר", ומאוחר יותר שונה שם הכוח לקורפוס ה-32. הוא פיקד על הקורפוס עד 9 במרץ 1915, עת הועבר לפקד על "פלגת הארמייה לורן", שעד מהרה שונה שמה לארמייה השמינית. ב-24 ביולי 1915 הוא קיבל פיקוד על הארמייה השלישית, ופיקד עליה בין היתר בקרב השני על האן, בבלימת מתקפת האביב הגרמנית, ובמתקפת מאה הימים. הוא פיקד על הארמייה עד סוף המלחמה. במקביל, ב-15 באוקטובר 1918 הוא קיבל פיקוד על הארמייה השביעית, ופיקד עליה עד 23 באוקטובר של אותה שנה. לאחר שביתת הנשק, פרש אימבר מהצבא. הוא היה אחד הגנרלים היותר מוערכים של צבא צרפת במהלך המלחמה. בנו ז'אק אימבר הלך בדרכו והיה גנרל בתקופת מלחמת העולם השנייה. לאחר פרישתו חי אימבר בשטרסבורג, עד מותו ב-9 בנובמבר 1921 והוא בן 59. גופתו הועברה אל האינווליד בפריז. ז'ורז' לואי אימבר (באנגלית)
אורתוטיקה

אורתוטיקה הוא תחום פארא-רפואי העוסק בהתאמת עזרים חיצוניים אורתופדיים לחלקי הגוף השונים, התומכים או מתקנים אותם. באורתוטיקה נדרש ידע מתחומי הנדסת חומרים, אנטומיה ופסיכולוגיה. באורתוטיקה מטופלים בעיקר אנשים שעברו שבץ, פגיעה בחוט השדרה, או סובלים משיתוק מוחין. מדיה וקבצים בנושא אורתוטיקה בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
וטר

וטר הוא שם משפחה. האם התכוונתם ל... דייוויד וטר – ילד אמריקני שנולד עם תסמונת הכשל החיסוני וכונה "ילד הבועה" רומן וטר – מתרגם ישראלי
שרקייה (סרט)

שַׁרְקִייה הוא סרט קולנוע מאת ובבימויו של עמי ליבנה. הסרט יצא לאקרנים בשנת 2013. קאמל נאג'ר מתגורר בכפר בלתי מוכר הממוקם לצד הכביש שבין באר שבע לדימונה ועובד כמאבטח בתחנה המרכזית של באר שבע. את הכפר מנהל אחיו חאלד, אשר עובד לפרנסתו בעבודות בניין ונשוי לנאדיה שמתכוננת ללימודים באוניברסיטה. באחד הימים, חוזר קאמל מהעבודה ומגלה שעל דלת אחד הצריפים בכפר הודבק צו הריסה. הדבר מכניס למתח רב את כל המשפחה. חאלד מפסיק לעבוד, נשאר בכפר על מנת לשמור ולהיות מוכן לכוחות הפינוי העתידים להופיע. קאמל מנסה להסדיר את העניין במשרדי הרשויות אך ללא המסמכים המתאימים כל שמוצע לו הוא לקבל פיצוי ולפנות את האדמה. קאמל יודע שגורל הכפר מצוי בידיו, הוא מחליט לקחת סיכון ולעשות מעשה. שמו המקורי של התסריט היה "תחנה מרכזית", החלפת השם ל"שרקייה" הגיע בעקבות רוח השרקייה שהגיחה בבוקר יום הצילומים האחרון והעניקה לסרט אפקט רוח טבעי וגם את שמו. הסרט צולם במשך 12 יום ולאחר עריכת ראף קאט צולמו עוד יומיים השלמות. תהליך הליהוק נמשך תקופה של כשנתיים וכלל חיפוש נרחב אחר שחקנים בדואים לא מקצועיים עד אשר אותרו עדנן אבו ואדי (שמגלם את קאמל), ועדנן אבו מוחרב (שמגלם את חאלד). הסרט צולם בתחנה המרכזית בבאר שבע ולצורך סצנת המטען קיימה הנהלת התחנה תרגיל ביטחוני. בפזורת תל ערד הוקם במיוחד לצורך הצילומים כפר בדואי לא מוכר וסצנת הריסתו מופיעה בסרט. מפיקים שותפים: דיטייל פילם - פביאן גסימה, הניג קאם עריכת פסקול: אלכס קלוד קרנות: קרן הקולנוע הישראלי, קרן גן (צרפת), קרן המבורג (גרמניה), קרן ישראל אחרת עדנן אבו ואדי, עדנן אבו מוחרב, מאיסה עבד אלהאדי, אלי מנשה, סבטלנה דמידוב, אנטון אוסטרובסקי-קלין, יוסף אבו עמר, עמית רוזנברג, ג'וש שגיא, ליאון נונין, עמר זיאדנה ותמר רוזנבלט. "שרקייה", במסד הנתונים הקולנועיים IMDb (באנגלית) "שרקייה", באתר ספר הקולנוע הישראלי "שרקייה", באתר אידיבי "שרקייה", במסד הנתונים הקולנועיים KinoPoisk (ברוסית) "שרקייה", במיזם "אישים" לתיעוד היצירה הישראלית אורי קליין, בלי אקזוטיקה: סיכום ביניים מפסטיבל ברלין, באתר הארץ, 14 בפברואר 2012 אורי קליין, "שרקיה": סרט שאסור להחמיץ, באתר הארץ, 9 בנובמבר 2013 אבנר שביט‏, פסטיבל ירושלים 2012: תחרות הוגנת עם זוכים ראויים, באתר וואלה, 15 ביולי 2012 מידע על הסרט באתר קרן הקולנוע הישראלי, באתר (קרן הקולנוע הישראלי) אמיר בוגן, בדואים לא בדויים: עמי ליבנה על "שרקייה", באתר ynet, 19 בנובמבר 2013 טריילר, באתר יוטיוב
עיגולי פורד

בגאומטריה אוקלידית, עיגולי פורד הם עיגולים שמרכזם בנקודה ( p / q , 1 / ( 2 q 2 ) ) {\displaystyle (p/q,1/(2q^{2}))} ורדיוסם הוא 1 / ( 2 q 2 ) , {\displaystyle 1/(2q^{2}),} כאשר p / q {\displaystyle p/q} הוא שבר שאינו ניתן לצמצום, כלומר p {\displaystyle p} וגם q {\displaystyle q} הם מספרים זרים שונים זה מזה. כל עיגול פורד משיק לציר האופקי y = 0 , {\displaystyle y=0,} וכל שני עיגולי פורד משיקים זה לזה או זרים. חישוב עיגולי פורד צמודים נעשה על ידי חיבור המונים למונה חדש, וחיבור המכנים למכנה חדש. הם נקראים על שם לסטר פורד (האב) שתיאר אותם ב-1938 במאמר בכתב העת American Mathematical Monthly. מדיה וקבצים בנושא עיגולי פורד בוויקישיתוף סרט על עיגולי פורד (אנגלית, אתר יוטיוב) עיגולי פורד, באתר MathWorld (באנגלית)
דבון (פירושונים)

האם התכוונתם ל... דבון – תור בעידן הפלאוזואיקון דבון (אי) – האי הלא מיושב הגדול בעולם, מהווה חלק מאיי המלכה אליזבת שבארכיפלג הארקטי הקנדי דבון (מחוז) – מחוז בדרום-מערב אנגליה דבון רקס – גזע של חתול הבית שמקורו בדבון אישים ששמם הפרטי הוא דבון דובון (פירושונים)
קרב קמלן

קרב קמלן היה הקרב האחרון של המלך ארתור, שבו נהרג בידי בנו הלא חוקי, סר מורדרד. לפי האגדה התרחש הקרב בשנת 537 לערך. האזכור הראשון לקרב מופיע בכתבי תולדות ויילס במאה ה-10. המיקום של הקרב אינו ידוע אך ישנם כמה אפשרויות. אחת היא קווין קאמל שבסאמרסט. אפשרות אחרת היא ליד נהר הקאמל שבקורנוול או באזור צפון מערב ויילס. מורדרד, בנו הממזר של ארתור ממורגן, אחותו למחצה של ארתור, חובר לאמו וביחד מנסים להפיל את שלטון ארתור על קמלוט. במהלך הקרב ארתור נלחם נגד מורדרד. מורדרד פצע את ארתור קשות אך לא לפני שארתור הצליח להרוג אותו באמצעות חרבו אקסקליבר. רבים מאבירי השולחן העגול מתו במהלך הקרב. על פי רוב הגרסאות של האגדה, ארתור מת מפצעיו ונקבר בסירה בנהר האבלון. על קברו נכתב "המלך בעבר ובעתיד" בהתאם לאמונה כשיזדקקו לו, הוא יקום מהמתים. מדיה וקבצים בנושא קרב קמלן בוויקישיתוף מידע נוסף
מרכז ההוקי של ריו

מרכז ההוקי האולימפי של ריו דה ז'ניירו הופעל לראשונה ב-2007 כמתקן הוקי זמני במסגרת המשחקים הפאן-אמריקאיים. המרכז שימש לתחרויות ההוקי שדה, ונבנה במתחם הספורט בשכונת דאודורו בעיר. לקראת אולימפיאדת ריו דה ז'ניירו (2016) תוכנן תחילה להקים אצטדיוני הוקי זמניים בבארה אולימפיק פארק עבור טורניר ההוקי האולימפי, שנועדו להכיל 10,000 מקומות ו-5,000 (במגרש המשני). אולם לאחר מכן הוחלט להשמיש מחדש את מגרשי ההוקי בשכונת דאודורו ואף להפוך אותם למרכז האימונים הקבוע של נבחרת ההוקי הברזילאית. מרכז ההוקי כולל 2 מגרשים (ועוד מגרש אימונים קטן המותאם לאימוני שוערים) לצד חדרי הלבשה ומנהלה. לצורך האולימפיאדה הוקמו יציעים זמניים סביב 2 המגרשים. על פי התוכנית המגרש הראשי נועד להכיל כ-10,000 צופים והמשני כ-5,000. אולם בפועל מספר המקומות צומצם והאצטדיון המרכזי מכיל כ-7,800 מקומות בארבעה יציעים (ולאחר המשחקים יישאר בו יציע קבוע המכיל 2,500 מקומות) והמגרש המשני מכיל כ-4,100 מקומות ב-2 יציעים. המרכז נבנה ליד דאודורו ארנה ובקרבתו מתקנים אולימפיים נוספים כגון אצטדיון דאודורו הזמני, שיארח את חלק מתחרויות הקרב חמש, ההיפודרום האולימפי בוילה מיליטר, המטווח האולימפי, מתקני הרכיבה לאופני ההרים ומסלולי השטת הקיאקים. מדיה וקבצים בנושא מרכז ההוקי של ריו בוויקישיתוף מרכז ההוקי של ריו באתר הרשמי של אולימפיאדת ריו דה ז'ניירו